als_Latn dik_Latn sag_Latn
Julianne Moore pozoi për revistën The Hollywood Reporter dhe bëri disa deklarata shokuese.
Aktorja e Still Alice shpjegoi se ajo nuk beson më në Zot, por tek terapsiti i saj dhe tek vetja. "Ideja është që ti je qëndra e historisë tënde dhe ti e krijon jetën tënde. Unë e besoj plotësisht. Kam qënë me shumë fat, por e kam krijuar vetë jetën time.
"Mësova kur nëna ime vdiq 5 vite më parë, se nuk ekziston parajsa. Struktura është e sajuar. Ne sajojmë në mënyrë që ta kuptojmë. Ndryshe, do të kishte vetëm kaos."
Moore foli më tepër për vdekjen e nënës së saj në moshën 68 vjeçare nga shoku septik. "Nuk e dimë pse ndodhi. Ajo shkoi të flinte dhe doli që kishte një infeksion të madh bakterial".
Pas vdekjes së nënës, 54-vjeçarja gjeti ngushëllim tek terapistja e saj, një praktikë të nisur që në të tridhjetat e saj, gjatë ndarjes me ish-bashkëshortin John Gould Rubin. "Isha e vetmuar. Nuk ndihesha e lumtur. Nuk kisha jetën personale që dëshiroja...Dëshiroja një familje", tha Moore për vitet '90.
Terapisti i saj i tha se duhej të shihte para: "Zbulova se praktikimi i vetë-reflektimit ishte po aq i rëndësishëm se jeta ime profesionale. Nuk kisha shpenzuar kohë; nuk kisha investuar...Duhet të punosh që të kesh një jetë personale, po aq sa ç'punon për karierrën".
Pak pas divorcit, Moore takoi regjizorin Bart Freundlich. Ata u martuan në vitin 2003. "Ai është një individ i jashtëzakonshëm", tha aktorja për bashkëshortin. Ata kanë 2 fëmijë adoleshentë.
Burimi: Us Weekly
als_Latn als_Latn als_Latn als_Latn als_Latn als_Latn als_Latn eng_Latn